En 50-årig mand fra Jerslev er fængslet i 14 dage, efter at han lørdag aften skød løs med en oversavet pumpgun på sin bopæl i Jerslev.

Naboer alarmerede politiet klokken 20.05 efter at havde hørt adskillige skud fra den 50-åriges bopæl. Da politiet ankom til stedet fandt de manden med en oversavet pumpgun og desuden to rifler ulovlige rifler, siger vagtchef Henrik Bech fra Nordjyllands Politi. Manden var i forvejen kendt af ordensmagten og har afsonet en dom for brandstiftelse. Han blev søndag formiddag varetægtsfængslet i foreløbigt 14 dage, sigtet for ulovlig våbenbesiddelse. Intet tyder på, at manden har skudt efter noget eller nogen.